11. marts

11. marts ir gada 70. diena (71. diena garajā gadā) pēc Gregora kalendāra. Līdz gada beigām ir atlikušas 295 dienas.

Vārda dienas 
Agita, Konstantīns

Notikumi 
 1801. gads (v.s., pēc j.s. ) — nogalināts Krievijas cars Pāvils I.
 1941. gads — Otrais pasaules karš: ASV prezidents Franklins Rūzvelts parakstīja Lendlīza programmu, kas ļāva ASV kara materiālus piegādāt Sabiedrotajiem uz aizdevuma pamata.
 1951. gads — Indijas pilsētā Ņūdelī beidzās pirmās Āzijas spēles.
 1985. gads — Mihails Gorbačovs kļuva par PSKP CK ģenerālsekretāru.
 1990. gads — Lietuvas PSR Augstākā Padome pieņēma neatkarības deklarāciju.
 1996. gads:
 Džons Hauards kļuva par Austrālijas 25. premjerministru
 aģentūra ARPA tika pārsaukta par DARPA.
 1997. gads — eksplozijā kodolatkritumu pārstrādes rūpnīcā Japānā tika apstaroti 35 strādnieki.
 1998. gads — Dānijā parlamenta vēlēšanas; premjerministra Pola Nīrupa Rasmusena vadītā sociāldemokrātu partija negaidīti ieguva vairākumu.
 2004. gads — Madridē, Spānijā vienlaicīgos sprādzienos vilcienos dzīvību zaudēja 190 cilvēki.
 2006. gads — Mišela Bašelē nodeva zvērestu kā pirmā Čīles prezidente.
 2011. gads — Klusajā okeānā netālu no Japānas piekrastes notika 9 balles stipra zemestrīce un tai sekojošs 40 metru augsts cunami. Dabas katastrofā bojā gāja vairāk kā 15 000 cilvēku un notika otra lielākā kodolkatastrofa cilvēces vēsturē.
 2020. gads — COVID-19 epidēmija: Pasaules Veselības organizācija COVID-19 pasludināja par pandēmiju.

Dzimuši 
 1544. gads — Torkvato Taso (Torquato Tasso), itāliešu dzejnieks (miris 1595. gadā)
 1822. gads — Žozefs Bertrāns (Joseph Bertrand), franču matemātiķis (miris 1900. gadā)
 1886. gads — Edvards Ridzs-Smiglijs (Edward Rydz-Śmigły), poļu ģenerālis (miris 1941. gadā)
 1872. gads — Zīgfrīds Flešs (Siegfried Flesch), austriešu paukotājs (miris 1939. gadā)
 1877. gads — Frederiks Steipltons (Frederick Stapleton), angļu ūdenspolo spēlētājs un peldētājs (miris 1939. gadā)
 1887. gads — Rauls Volšs (Raoul Walsh), amerikāņu kinorežisors un aktieris (miris 1980. gadā)
 1894. gads — Oto Grotevols (Otto Grotewohl), VDR politiķis (miris 1964. gadā)
 1915. gads — Milda Klētniece, latviešu aktrise (mirusi 2008. gadā)
 1916. gads — Harolds Vilsons (Harold Wilson), britu politiķis (miris 1995. gadā)
 1931. gads — Ruperts Mērdoks (Rupert Murdoch), ASV mediju magnāts
 1934. gads — Aloizs Vaznis, Latvijas jurists, bijušais iekšlietu ministrs (miris 2020. gadā)
 1935. gads — Juris Lejaskalns, latviešu aktieris (miris 2006. gadā)
 1952. gads:
 Duglass Adamss (Douglas Adams), britu rakstnieks (miris 2001. gadā)
 Rikardo Martinelli (Ricardo Martinelli), Panamas prezidents
 1955. gads — Nina Hāgena (Nina Hagen), vācu mūziķe
 1957. gads — Kāsems Soleimānī (قاسم سلیمانی‎), Irānas virsnieks, Revolucionārās gvardes vienības "Kudsas spēki" komandieris (miris 2020. gadā)
 1976. gads — Tomass Gravesens (Thomas Gravesen), Dānijas futbolists
 1978. gads — Didjē Drogba (Didier Drogba), Kotdivuāras futbolists
 1981. gads — Linda Nemiera, latviešu rakstniece
 1986. gads — Dario Koloņa (Dario Cologna), Šveices distanču slēpotājs

Miruši 
 1801. gads (v.s., pēc j.s. ) — Pāvils I, Krievijas cars (dzimis 1754. gadā)
 1931. gads — F. V. Murnavs (F. W. Murnau), vācu kinorežisors (dzimis 1888. gadā)
 1938. gads — Reinholds Bērziņš, latviešu karavīrs, padomju politiskais darbinieks (dzimis 1888. gadā)
 1950. gads — Heinrihs Manns (Heinrich Mann), vācu rakstnieks (dzimis 1871. gadā)
 1955. gads — Aleksandrs Flemings (Alexander Fleming), skotu biologs (dzimis 1881. gadā)
 1957. gads — Ričards Bērds (Richard Evelyn Byrd), ASV aviators, polārpētnieks (dzimis 1888. gadā)
 1972. gads — Fredriks Brauns (Fredric Brown), ASV zinātniskās fantastikas rakstnieks (dzimis 1906. gadā)
 2002. gads — Džeimss Tobins (James Tobin), ASV ekonomists (dzimis 1918. gadā)
 2006. gads — Slobodans Miloševičs (Слободан Милошевић), serbu politiķis (dzimis 1941. gadā)

Svētku un piemiņas dienas 
 Neatkarības atjaunošanas diena (Lietuva)

Marts